Na temelju Odluke o financiranju Ministarstva rada, mirovinskog sustava, obitelji i socijalne politike i Ugovora o dodjeli bespovratnih sredstava za projekte koji se financiraju iz Europskog socijalnog fonda plus, Programa Učinkoviti ljudski potencijali 2021.-2027., Zaželi – prevencija institucionalizacije, Kodni broj: SF.3.4.11.01.0362, Udruga hrvatskih vojnih invalida Domovinskog rata Novska u sklopu projekta „NISMO SAMI“ objavljuje

**NATJEČAJ ZA ZAPOŠLJAVANJE DJELATNIKA/CE ZA PRUŽANJE USLUGE POTPORE I PODRŠKE U SVAKODNEVNOM ŽIVOTU STARIJIM OSOBAMA I OSOBAMA S INVALIDITETOM**

Na temelju Ugovora o dodjeli bespovratnih sredstava Kodni broj: SF.3.4.11.01.0362 „NISMO SAMI“ raspisuje:

**JAVNI NATJEČAJ**

**za prijam u radni odnos na određeno vrijeme za potrebe provedbe aktivnosti u sklopu projekta „NISMO SAMI“**

- Djelatnika/ce za pružanje usluge potpore i podrške u svakodnevnom životu starijim osobama i osobama s invaliditetom

Radno mjesto: djelatnik/ca za pružanje usluge potpore i podrške u svakodnevnom životu starijim osobama i osobama s invaliditetom u sklopu projekta „NISMO SAMI“ SF.3.4.11.01.0362, na određeno vrijeme, 33 mjeseca.

Mjesto rada: područje grada Novske

Broj radnih mjesta: 20

Opis poslova:

- **organiziranje prehrane** (pomoć u pripremi obroka, pomoć u nabavi hrane i dr.),

- **obavljanje kućanskih poslova** (pranje posuđa, pospremanje stambenog prostora, donošenje     vode, ogrjeva i slično, organiziranje pranja i glačanja rublja, nabava lijekova i drugih potrepština i dr.),

- **održavanje osobne higijene**(pomoć u oblačenju i svlačenju, u kupanju i obavljanju drugih higijenskih potreba i dr.),

- **zadovoljavanje drugih svakodnevnih potreba**.

Kandidati moraju ispunjavati sljedeće uvjete:

* punoljetnost,
* hrvatsko državljanstvo,
* završeno osnovnoškolsko obrazovanje ili više,
* minimalno jedna godina radnog staža,
* dokaz da se protiv kandidata ne vodi kazneni postupak.

Obvezni probni rad je 2 (dva) mjeseca.

Sukladno članku 13. Zakona o ravnopravnosti spolova („Narodne novine“ broj 82/08 i 69/17) na Javni poziv se mogu javiti osobe oba spola. Riječi i pojmovi koji imaju rodno značenje u ovom Javnom pozivu odnose se jednako i na ženski i na muški rod, bez obzira na to jesu li korišteni u muškom ili ženskom rodu. Osobni podaci kandidata obrađivat će se isključivo u svrhu provedbe natječaja sukladno Zakonu o provedbi Opće uredbe o zaštiti podataka („Narodne novine“ broj 42/18) i Uredbe (EU) 2016/679.

Za prijavu na natječaj potrebno je priložiti:

* vlastoručno potpisanu zamolbu za posao,
* životopis,
* presliku osobne iskaznice,
* presliku domovnice ili putovnice,
* dokaz o završenom obrazovanju,
* dokaz o ukupnom radnom iskustvu (elektronički zapis izdan od Hrvatskog zavoda za mirovinsko osiguranje, odnosno potvrda Hrvatskog zavoda za mirovinsko osiguranje),
* uvjerenje nadležnog suda da se protiv podnositelja prijave ne vodi kazneni postupak (ne starije od 6 mjeseci).

Predviđena plaća je u visini minimalne plaće, sukladno Uredbi o visini minimalne plaće Vlade Republike Hrvatske.

Prilikom odabira kandidata za zapošljavanje Udruga hrvatskih vojnih invalida Domovinskog rata Novska dužan je pridržavati se načela transparentnosti, jednakog postupanja i zabrane diskriminacije.

Uvjerenje o zdravstvenoj sposobnosti ili potvrdu liječnika opće prakse  izabrani kandidati dostavljaju nakon obavijesti o izboru, a prije potpisivanja Ugovora o radu. Osoba koja nije podnijela pravodobnu i urednu prijavu ili ne ispunjava formalne uvjete iz ovog natječaja ne smatra se kandidatom prijavljenim na natječaj i njena prijava neće biti razmatrana. Podnositelji nepotpunih prijava neće biti pozvani na dopunu prijave.

Urednom prijavom smatra se prijava koja sadrži sve podatke i priloge navedene u ovom natječaju. Prijave na natječaj s podacima i dokazima o ispunjavanju propisanih uvjeta potrebno je dostaviti u roku 8 (osam) dana od dana objave oglasa u Hrvatskom zavodu za zapošljavanje, Područni ured Novska. Nepotpune prijave i prijave koje su stigle izvan roka za dostavu prijava neće se uzeti u razmatranje.

Prijave se dostavljaju isključivo poštom preporučeno na adresu:

**Udruga hrvatskih vojnih invalida Domovinskog rata Novska**

**Ulica Adalberta Knoppa 1**

**44330 Novska**

**s naznakom: za projekt „NISMO SAMI“ s naznakom „Javni natječaj za zapošljavanje – Djelatnik/ca za pružanje usluge potpore i podrške u svakodnevnom životu starijim osobama i osobama s invaliditetom kroz projekt „NISMO SAMI“ – NE OTVARAJ“.**

Izbor kandidata vršiti će se temeljem provedenog intervjua u svrhu provjere sposobnosti za obavljanje poslova navedenog radnog mjesta. Obavijest o mjestu i terminu održavanja intervjua uputit će se telefonskim putem kandidatima koji su predali urednu prijavu. Ukoliko kandidat/kinja prijavljen/a na natječaj ne pristupi na intervju, smatrat će se da je odustao/la od prijave.

O rezultatima o odabiru kandidati će biti obaviješteni.

Javni natječaj će biti objavljen na službenim stranicama Hrvatskog zavoda za zapošljavanje, web stranici Udruge hrvatskih vojnih invalida Domovinskog rata Novska i na službenim stranicama partnera Grada Novske.

Prijavom na natječaj kandidati su suglasni da Udruga hrvatskih vojnih invalida Domovinskog rata Novska kao voditelj obrade osobnih podataka može prikupljati, koristiti i dalje obrađivati osobne podatke u svrhu provedbe natječajnog postupka sukladno pozitivnim propisima o zaštiti osobnih podatka.